สังคมข่าวหุ้น
*ดัชนีตลาดหุ้นไทยปิดที่ระดับ 1,594.97 จุด ลดลง 0.85 จุด มูลค่าการซื้อขาย 61,278.34 ล้านบาท ตลาดยังคงแกว่งไซด์เวย์จากความกังวลสถานการณ์ตึงเครียดในตะวันออกกลาง พร้อมจับตาการพิจารณาร่างพ.ร.บ.งบประมาณรายจ่ายประจำปีงบประมาณ พ.ศ. 2563
5 ม.ค. 2563

สโนว์แมน
*ดัชนีตลาดหุ้นไทยปิดที่ระดับ 1,594.97 จุด ลดลง 0.85 จุด มูลค่าการซื้อขาย 61,278.34 ล้านบาท ตลาดยังคงแกว่งไซด์เวย์จากความกังวลสถานการณ์ตึงเครียดในตะวันออกกลาง พร้อมจับตาการพิจารณาร่างพ.ร.บ.งบประมาณรายจ่ายประจำปีงบประมาณ พ.ศ. 2563
*TRUE ประเดิมรายแรกเข้ารับเอกสารประมูล 5G คลื่น 700 MHz 1800 MHz 2600 MHz และ 26 GHz จับตารายต่อไป หลังกสทช.ประกาศเชิญชวนวันแรก 2 ม.ค. 2563 และยังเปิดให้ผู้สนใจรับเอกสารได้ถึง 3 ก.พ. 2563 ก่อนเปิดให้ยื่นคำขอร่วมประมูล 4 ก.พ. 2563 จากนั้นจะจัดประมูล 16 ก.พ. 2563
*BGRIM เร่งลงนามสัญญาก่อสร้างโรงไฟฟ้า SPP 7 โรง กำลังการผลิต 140 เมกะวัตต์/โรง ภายในไตรมาส 1/63 พร้อมสั่งซื้อเครื่องจักรเร็วขึ้นช่วงเงินบาทแข็งค่า ช่วยลดต้นทุนการก่อสร้างและการซื้อเครื่องจักรให้ต่ำลง นอกจากนี้ยังเตรียมสรุปซื้อกิจการ SPP ในไทยอย่างน้อย 1 โครงการ และมาเลเซียอีก 1 โครงการ รวมถึงยังหาโอกาสขยายการลงทุนในเกาหลีและเวียดนามเพิ่มอย่างต่อเนื่อง
*GULF ราคาหุ้นล่าสุดพุ่งไปปิดตลาดที่ 170.50 บาท เพิ่มขึ้น 1.50 บาท หลังจากที่ได้เข้าไปถือหุ้น 49% ในโครงการโรงไฟฟ้าหินกอง 1,400 เมกะวัตต์ ของ RATCH มูลค่าลงทุนแค่ 1.96 ล้านบาท มีสัญญาซื้อขายไฟฟ้ากับกฟผ. 25 ปี กำหนดเปิดดำเนินการเชิงพาณิชย์ในปี 2567-2568 มั่นใจหนุนเป้ากำลังการผลิตพุ่ง 1.1 หมื่นเมกะวัตต์ ภายในปี 2567 ฟาก RATCH ลั่นมีโอกาสขยายความร่วมมือเป็นพันธมิตรลงทุนโครงการอื่น ๆ ในอนาคต ซึ่งจะหนุนการสร้างมูลค่ากิจการให้เติบโตบรรลุเป้าหมาย 200,000 ล้านบาทในปี 2566 อีกด้วย
*ROBINS จัดแคมเปญ “ROBINSON MAKE YOUR DREAMS COME TRUE” “ไม่ต้องฝัน โรบินสัน ลดจริง” กับส่วนลดสูงสุด 70% ที่ห้างสรรพสินค้าโรบินสัน ทุกสาขา และ ROBINSON ONLINE คาดจะได้รับความสนใจและการตอบรับที่ดีจากนักช้อปทั้งหน้าร้านและออนไลน์ โดยคาดว่าจำนวนของนักช้อปที่เข้ามาใช้บริการที่หน้าร้านและออนไลน์จะเพิ่มขึ้นราว 20% ซึ่งจะเป็นการช่วยรักษาสถานการณ์การจับจ่ายก่อนจะเข้าสู่เทศกาลสำคัญอย่างเทศกาลตรุษจีนได้ รวมทั้งจะเป็นส่วนหนึ่งที่ส่งผลให้ภาพรวมธุรกิจของโรบินสันในช่วงต้นปี 2563 มีแนวโน้มที่ดีตามไปด้วย โดยช้อปหน้าร้านตั้งแต่วันที่ 3-14 ม.ค. 2563 ที่ห้างสรรพสินค้าโรบินสัน ทุกสาขา และช้อปออนไลน์ ตั้งแต่วันที่ 10-14 ม.ค. 2563 ที่ ROBINSON ONLINE
*วันพรุ่งนี้ (7 ม.ค. 2563) “อิ๊กดราซิล กรุ๊ป” หรือ YGG จะเข้าเทรดในตลาดหลักทรัพย์ เอ็ม เอ ไอ (mai) เป็นวันแรก ถือว่าเป็นหุ้นตัวแรกของปี 2563 ที่เข้าเทรดหลังจากที่เปิดจองซื้อหุ้นสามัญเพิ่มทุนให้แก่ประชาชนเป็นครั้งแรก (IPO) จำนวน 45 ล้านหุ้น ในราคา 5 บาท/หุ้น รวมเป็นเงิน 225 ล้านบาท ระหว่างวันที่ 25-27 ธ.ค. 2562 ที่ผ่านมา ซึ่งได้รับการตอบรับที่ดีจากนักลงทุน YGG จัดเป็นผู้นำธุรกิจดิจิทัลคอนเทนต์เบอร์หนึ่งของเมืองไทยที่ได้รับการยอมรับจากลูกค้าทั้งในและต่างประเทศ ซึ่งการเข้าเทรดจะทำให้เพิ่มโอกาสในการรับงานที่มีมูลค่าที่สูงขึ้น และช่วยผลักดันให้รายได้และกำไรเติบโตอย่างก้าวกระโดดได้ในอนาคต เนื่องจากมูลค่าตลาดรวมธุรกิจดิจิทัลคอนเทนต์มีมูลค่าหลายพันล้านจึงมีโอกาสในการเติบโตได้อีกมาก จึงจัดเป็นหุ้นที่น่าสนใจอีกตัวหนึ่ง
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.